यौन शोषण के आरोप में मदरसे का शिक्षक गिरफ्तार  
उत्तर प्रदेश के फैजाबाद जिले में मदरसे के एक शिक्षक को एक छात्र को बंधक बनाकर उसका यौन शोषण करने के आरोप में गिरफ्तार किया गया है।
उत्तर प्रदेश के फैजाबाद जिले में मदरसे के एक शिक्षक को एक छात्र को बंधक बनाकर उसका यौन शोषण करने के आरोप में गिरफ्तार किया गया है।  जिले के इनायतनगर स्थित मदरसा इस्लामिया अहले सुन्नत के शिक्षक शाकिब खान (25) के खिलाफ 13 वर्षीय छात्र द्वारा आरोप लगाए जाने के बाद कारवाई की गई। पीड़ित छात्र कोलकाता का निवासी है और कुछ समय पहले ही मदरसे में पढ़ने आया था।  पुलिस के मुताबिक पीड़ित छात्र का आरोप है कि शिक्षक पिछले तीन दिन से मदरसे के एक कमरे में उसे बंधक बनाकर उसका यौन शोषण कर रहा था। किसी तरह मौका पाकर वह मंगलवार को वहां से भाग निकला और पास के गांव के लोगों को इसकी जानकारी दी जिसके बाद ग्रामीणों ने पुलिस से संपर्क किया।  इनायतनगर थाना प्रभारी अखिलेश पांडे ने बुधवार को संवाददाताओं को बताया कि प्रारम्भिक जांच में आरोप सही पाए जाने के बाद मंगलवार देर रात आरोपी शिक्षक को गिरफ्तार किया गया। मामले की जांच की जा रही है।